                                                                                                                                                                                                                                                                                                                                                                                                                                                            
Z A P I S N I K

11. sjednice Vijeća Gradske četvrti Donji grad održane 19. travnja 2022. s početkom u 17,00 sati u uredu Gradske četvrti Donji grad, Trg kralja Petra Svačića 17

Nazočni članovi Vijeća Gradske četvrti Donji grad: Matej Bagarić, Frane Bego, Dražen Cepić, Nadežda Čačinovič, Robert Faber, Ivo Kaleb, Luka Kerečin, Lida Lamza, Ivna Vrana Špoljarić, Vilim Matula, Josip Troha i Toni Vidan.

Nenazočni članovi Vijeća Gradske četvrti Donji grad: Dean Čizmar, Toni Gabrić i Zlatko Ožbolt

Drugi nazočni: Mirella Šušak Cvetković, voditeljica Područnog odsjeka Donji grad (Centar), Andrea Broz i Nenad Kranjčec, djelatnici Gradskog ureda za mjesnu samoupravu, civilnu zaštitu i sigurnost

Predsjednik Vijeća Gradske četvrti Donji grad pozdravlja članove Vijeća i goste te konstatira da je na sjednici prisutno 12 od ukupno 15 članova Vijeća, čime su stečeni uvjeti za raspravu i pravovaljano odlučivanje.


Predsjednik Vijeća daje na glasanje Zapisnik 10. sjednice. Vijeće je jednoglasno prihvatilo Zapisnik 10. sjednice.


Predsjednik Vijeća otvara raspravu o dostavljenom dnevnom redu 10. sjednice.

Vijeće, bez rasprave, jednoglasno, donosi sljedeći


DNEVNI RED

1. Nacrt prijedloga Odluke o izradi izmjena i dopuna Detaljnog plana uređenja Ilica-Preobraženska-Preradovićev trg-Varšavska-Gundulićeva, mišljenje, traži se
2. Prijedlog kandidata za suce porotnike, donošenje zaključka
3. Komunalna problematika 
4. Pitanja i prijedlozi



Ad 1. Nacrt prijedloga Odluke o izradi izmjena i dopuna Detaljnog plana uređenja Ilica-Preobraženska-Preradovićev trg-Varšavska-Gundulićeva, mišljenje, traži se

Vijeće Gradske četvrti Donji grad, bez rasprave, jednoglasno, donosi sljedeći

ZAKLJUČAK

o Nacrtu prijedloga Odluke o izradi izmjena i dopuna Detaljnog plana uređenja Ilica Preobraženska - Preradovićev trg - Varšavska - Gundulićeva

I. Vijeće Gradske četvrti Donji grad daje pozitivno mišljenje o Nacrtu prijedloga Odluke o izradi izmjena i dopuna Detaljnog plana uređenja Ilica Preobraženska - Preradovićev trg - Varšavska – Gundulićeva.

II. Ovaj Zaključak dostavlja se Gradskom uredu za gospodarstvo, ekološku održivost i strategijsko planiranje i Gradskom uredu za mjesnu samoupravu, civilnu zaštitu i sigurnost na daljnje postupanje.


Ad 2. Prijedlog kandidata za suce porotnike, donošenje zaključka

Vijeće, nakon rasprave, jednoglasno, donosi sljedeći


Z A K L J U Č A K

o Prijedlogu kandidata za suce porotnike



I. Vijeće Gradske četvrti Donji grad za suce porotnike predlaže sljedećeg kandidata:

- Dubravka Bogdan, Općinski kazneni sud u Zagrebu

II. Ovaj će Zaključak biti dostavljen Gradskoj skupštini Grada Zagreba, Odbor za izbor i imenovanja.


Ad 3. Komunalna problematika

Predsjednik Vijeća otvara raspravu za komunalnu problematiku:

Vijeće Mjesnog odbora „Andrija Medulić“ traži postavljanje stupića ispred parkirnog mjesta za invalide u Medulićevoj ulici, ispred kućnog broja 18a.

Predsjednik Vijeća predlaže da Vijeće pošalje dopis Gradskom uredu za obnovu, izgradnju, prostorno uređenje, graditeljstvo, komunalne poslove i promet i traže mišljenje o usklađenosti s propisima vezano za postavljanje stupića na navedenoj lokaciji.

Vijeću Gradske četvrti Donji grad obratila se predsjednica Udruge roditelja djece s oštećenjem vida i dodatnim poteškoćama u razvoju OKO, gđa. Bjelčić koja je uputila zamolbu Vijeću da se u parku Bartola Kašića postojeći ulazi, koji su previše strmi prenamjene i prilagode osobama s invaliditetom.
Gosp. Faber obavještava članove Vijeća da je park pod zaštitom te je poslan dopis Gradskom zavodu za zaštitu spomenika kulture i prirode.
U raspravi sudjeluju gosp. Vidan, gđa. Lamza, gosp. Faber, gđa. Čačinović i gđa. Vrana Špoljarić.

Gosp. Faber nadalje obavještava članove Vijeća da su mjesni odbori prepustili dio sredstava iz asfalterskog programa za Vijeće Gradske četvrti Donji grad.

Vijeće, bez rasprave jednoglasno donosi sljedeći

Z A K L J U Č A K

o asfalterskom programu Gradske četvrti Donji grad iz Plana malih komunalnih akcija Vijeća Mjesnih odbora


I. Vijeće Gradske četvrti Donji grad iz preusmjerenih sredstava za asfalterski program iz Plana malih komunalnih akcija Vijeća Mjesnih odbora za 2022. donijelo prioritet, sukladno s raspoloživim sredstvima 
    
· Prilaz Gjure Deželića od Primorske do Kačićeve – sjeverni pješački hodnik


II. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost na daljnje postupanje.




Ad 26. Pitanja i prijedlozi

Predsjednik Vijeća otvara raspravu.

Gosp. Troha predlaže da Vijeće Gradske četvrti Donji grad reagira po pitanju obnove Zagreba nakon potresa, da se sazna koji su objekti predviđeni za obnovu, te da se sazna što će se događati po pitanju obnove.

Gosp. Bagarić je dobio upite građana po pitanju parkiranja ispred Dječje bolnice u Klaićevoj ulici obzirom da bolnica nema parking za roditelje koji dovode djecu u bolnicu.



Sjednica je završila u 17.36 sati.

Zapisničarka: Andrea Broz

KLASA: 024-08/22-002/138
URBROJ: 251-13-11-1-22-2
Zagreb, 19. travnja 2022.

